प्रकृति से खिलवाड़ के कारण उत्तराखण्ड में प्रकृति-प्रकोप का कहर बरपा है। पर्यावरणविदों द्वारा बार-बार विरोध जताने के बावजूद पहाड़ों पर जगह-जगह नदियों की मुख्य धारा को मोड़कर अपना वैज्ञानिक-विवेक का इस्तेमाल कर बड़े-बड़े बाँध बनाए जाना, इस भीषण त्रासदी का मुख्य कारण है। वैज्ञानिकों द्वारा प्रकृति को जड़ समझना इसका मूल कारण है। प्रकृति इस ब्रह्माण्ड के नायक द्वारा रची गई है और उसका कोई कार्य बिना प्रयोजन के नहीं होता। इसलिए कहीं पर्वत-श्रृंखला हैं तो कहीं मैदानी इलाका, तो कहीं बड़े-बड़े जलाशय। इन सबको ब्रह्माण्ड-नायक ने हमारी सुविधा के लिए बनाया है, ना कि इनको अपनी स्वार्थप्ररता के कारण छेड़छाड़ करने के लिए।